Industria e mbrojtjes e Shqipërisë

Industria e mbrojtjes e Shqipërisë po kalon nëpër një transformim të rëndësishëm me synimin për të modernizuar kapacitetet e saj, dhe njëkohesisht të ulë nevojën për import. Një projekt kyç është rifunksionalizimi i uzinave të vjetra për prodhimin e armëve, i cili do të mundësojë prodhimin e municioneve për Ukrainën në kuadër të mbështetjes për vendin gjatë krizës. Përveç kësaj, do të prodhohen gjithashtu armë dhe municione për nevojat e veta në sektorë të ndryshëm dhe për ushtrinë shqiptare ose për eksport.

Qeveria planifikon të krijojë një kompani shtetërore të quajtur "KAYO". Kjo nismë synon të ringjallë industrinë ushtarake dhe mbështetet nga një investim fillestar prej 3 milion eurosh.

Shqipëria po ashtu dëshiron të forcojë bashkëpunimin me partnerët ndërkombëtarë për të avancuar strategjitë e saj mbrojtëse, duke e pozicionuar veten si një lojtar aktiv në fushën e sigurisë globale. Këto zhvillime janë të rëndësishme për rritjen e pavarësisë dhe qëndrueshmërisë së forcave të armatosura të vendit.

 Autoblinda e parë ushtarake shqiptare 
parapamje|Timak Shota.
Artikulli kryesor: SHOTANë panairin ndërkombëtar EUROSATORY që u mbajt në Paris, u shfaq prototipi i parë i makinës ushtarake shqiptare “SHOTA”. është një automjet rezistent ndaj minave, i mbrojtur nga prita, i prodhuar nga TIMAK në Shqipëri. Automjeti është projektuar për siguri maksimale në mjedise me rrezik të lartë, duke shfaqur një shasi V me byk për të shmangur shpërthimet dhe forca të blinduara të avancuara për mbrojtje balistike. I pajisur me sistemet më të avancuara të komunikimit dhe navigimit, ai siguron efikasitet operacional dhe koordinim në zonat e luftimit.
parapamje|Një ushtar shqiptar me Ash-78.

 Historia 
Gjatë kohës së komunizmit, Shqipëria prodhoi armë dhe municione në uzina të shumëta. Një nga produktet e prodhuara në Shqipëri ishte ASH-78 (Automatiku Shqiptar 78), i cili ishte një pushkë automatike shqiptare e zhvilluar në vitet 1970 si një variant i licensuar i modelit kinez Type 56, i cili vetë ishte bazuar në AKM sovjetik. Kalibruar me fishekë 7.62×39mm, ASH-78 u prodhua në fabrikën e Gramshit në Shqipëri dhe u përdor nga Ushtria Popullore e Shqipërisë dhe më pas nga Forcat e Armatosura të Shqipërisë.

 Shiko edhe 

 KAYO
 TIMAK
 SHOTA
 Uzina Mekanike Gramsh
 Industria e mbrojtjes e Kosovës

 Referime 

Kategoria:Industria e mbrojtjes e Shqipërisë
Kategoria:Shqipëri
Kategoria:Industria ushtarake sipas vendit